LG lancerer V40 ThinQ med fem kameraer

Rygterne var løbet i forvejen, men nu er det officielt: LG har lanceret et nyt flagskib i form af LG V40 ThinQ – og alle øjne hviler på de hele fem kameraer som er med ombord. Kamerasystemet på bagsiden består af tre linser, nemlig en standard-, en vidvinkel- og så en telelinse. Det er første gang LG har udstyret en smartphone med en telelinse.

På fronten har V40 to kameraer: en standardsensor og en 90 graders vidvinkelsensor til selfies.

Også ud over kameraet har LG V40 ThinQ solide specifikationer. Den er udrustet med en 6,4 tommer stor LCD-skærm, et Snapdragon 845-chipsæt, 6 gigabyte RAM og et 3.300 mAh-batteri. Se komplette specifikationer nederst, under galleriet.

LG har, naturligvis, proppet kameraet med masser af software-tricks, såsom triple-shot, der gør det muligt at tage tre fotos på en gang – en fra hver linse – bare ved at klikke en gang på udløseren. Man kan også se previews af motivet i hver linse inden billedet skydes. Både front- og bagkameraerne understøtter desuden portrætmode med indbyggede lyseffekter. Og har du mod, kan du bruge manuel modus til at hive i alle håndtag.

Blandet modtagelse

De anmeldere, der har haft mulighed for at lege med kameraerne på V40 roser alle vidvinkelkameraet, men siger at telelinsen stadig mangler noget. David Imel fra Android Aurthority skriver at vidvinkelkameraet har klarhed og god farvereproduktion, så leverer telelinsen billeder med støj. Dan Seifert fra The Verge mener at hovedkameraet har tendens til at gøre billederne for skarpe – og i øvrigt overdriver farverne.

LG har endnu ikke afsløret hverken dansk lancering eller dansk pris, men i USA kan den købes fra 19 oktober til priser på mellem 900 og 980 dollars alt efter teleselskab og model. Dermed nærmer V40 ThinQ sig prisen på en iPhone Xs.

LG V40 ThinQ specifikationer:

Chipsæt: Qualcomm® Snapdragon 845 Mobile Platform

Skærm: 6,4-tommer 19.5:9 QHD+ OLED FullVision Display (3120 x 1440 / 538ppi)

Hukommelse: 6GB LPDDR4x RAM / 64GB eller 128GB UFS 2.1 ROM / microSD (op til 2TB)

Kamera:
– Bagsiden: 16MP Super Wide (F1.9 / 1.0μm / 107°)
12MP Standard (F1.5 / 1.4μm / 78°)
12MP Telephoto (F2.4 / 1.0μm / 45°)
– Fronten: 8MP Standard (F1.9 / 1.12μm / 80°)
5MP Wide (F2.2 / 1.12μm / 90°)

Batteri: 3.300 mAh

Operativsystem: Android 8.1 Oreo

Dimensioner: 158,7 x 75,8 x 7,7mm

Vægt: 169 gram

Netværk: LTE-A 4 Band CA

Tilslutninger: Wi-Fi 802.11 a/b/g/n/ac, Bluetooth 5.0 BLE, NFC, USB Type-C 2.0 (3.1 kompatibel)

Farver: New Aurora Black / New Platinum Gray / New Moroccan Blue / Carmine Red

Øvrigt: IP68 Water and Dust Resistance, HDR10, Ansigtsgenkendelse, Fingeraftrykssensor, Qualcomm® Quick Charge 3.0 teknologi, trådløs opladning, FM-radio

LG lancerer V40 ThinQ med fem kameraer